Héctor Zelada

Héctor Miguel Zelada Bertoqui (født 30. april 1957) er en argentinsk tidligere fotballspiller.

Héctor Zelada startet karrieren med  i 1976. I 1978 flyttet den da tyve år gamle målvakten til Mexico by for å spille for Club América, og ligadebuterte 4. mars 1979 mot . Han vant sitt første seriemesterskap med Club América i 1983/84-sesongen, og gjentok bedriften sesongen derpå. 

I 1985 ble Zelada for første gang innkalt til landslaget av Carlos Bilardo. Anledningen var to landskamper mot , hvor Zelada spilte sin klubbfotball. Bilardo hadde til hensikt å gi Zelada sin landslagsdebut i den ene kampen, men den planen gikk vasken da Zelada måtte forlate landslagssamlingen for å spille en klubbkamp for Club América.

Da Bilardo overraskende utelot Ubaldo Fillol, som hadde vært Argentinas førstevalg som målvakt i kvalifiseringskampene til VM i 1986, fra troppen til VM-sluttspillet, ble det i hans sted funnet plass til Zelada. Som troppens tredjevalg på målvaktsplassen, var han del av laget som vant VM i 1986. Zelada opplevde med det å bli verdensmester uten å noensinne spille en eneste landskamp.

I 1990 skiftet Zelada klubb til  hvor han spilte inntil ha la opp karrieren som fotballspiller i 1992.

VM-medaljer 
 1986  Mexico -  Gull i fotball

Referanser

Eksterne lenker 
 

Argentinske fotballspillere
Spillere i Fotball-VM 1986
Fotballspillere for Rosario Central
Fotballspillere for Club América
Fotballspillere for CF Atlante
Verdensmestere i fotball
Personer fra departementet San Jerónimo i provinsen Santa Fe
Fødsler i 1957